Επίθεση στον Λάκη Λαζόπουλο με απίστευτους χαρακτηρισμούς έκανε ο Αλέξης Κούγιας, αποκαλώντας τον ηθοποιό-παρουσιαστή τον «μεγαλύτερο κρυφό γκέι που υπάρχει στην Ελλάδα».

«Είναι ο μεγαλύτερος κρυφός... γκέι που υπάρχει στην Ελλάδα και είναι και ανήθικος άνθρωπος στην ακραία του μορφή επειδή στοχοποιεί τίμιους ανθρώπους», δήλωσε ο δικηγόρος στον «Arena FM 89,4».

«Εχει αλλοιώσει την προσωπικότητά μου και έφτιαξε έναν επίπλαστο χαρακτήρα μου. Στη προσωπική μου ζωή ό,τι ήθελα να πάρω το πήρα. Δεν έχω κάποιο κόμπλεξ, απλά δεν μου αρέσει η παράφραση της πραγματικότητας. Ενας γκέι με είπε κοντό επειδή δεν είχε κάτι άλλο να πει. Ο άνθρωπος δεν είχε τι άλλο να πει και έφτιαξε μια διαδικασία δυσφημήσεως προς το πρόσωπό μου και όταν συναντηθήκαμε από κοντά μου ζητούσε γονατιστός συγγνώμη», πρόσθεσε.

Ο Αλέξης Κούγιας μιλώντας για την κόντρα του με τον Λάκη Λαζόπουλο ανέφερε: «Ενας πολύ γνωστός γκέι, που ποτέ δεν ομολόγησε την ιδιαιτερότητά του, ο Λαζόπουλος με έχει χαρακτηρίσει πολλές φορές. Ενώ είναι γνωστό το τι κάνει στη προσωπική του ζωή, δεν το έχει ομολογήσει ποτέ».

«Εγώ έχω ύψος 1,79 μ. Στο ποδόσφαιρο έπαιζα στόπερ και αμυντικό χαφ και στην εποχή μου ο μέσος όρος ήταν μικρότερος. Ο ψηλότερος παίκτης, ο Στεφανάκος, ήταν 1,82. Με ενοχλεί όταν δεν υπάρχουν επιχειρήματα στους χαρακτηρισμούς που χρησιμοποιούν κάποιοι. Δεν μπορεί να πει κάποιος πως δεν έχω κάνω πράγματα στη ζωή μου, ανεξαρτήτως διαφορών», είπε ο κ. Κούγιας.